Príloha č. 1 Zmluvy o dielo

**Predmet a špecifikácia zákazky**

1. **Identifikácia verejného obstarávateľa**

Názov: Banskobystrický samosprávny kraj

Sídlo: SNP č. 23, Námestie SNP 23, 974 01 Banská Bystrica

IČO: 37828100

DIČ: 2021627333

[www.bbsk.sk](http://www.bbsk.sk)

1. **Názov predmetu zákazky** – Energetický manažment BBSK – služby spojené s prípravou projektu
2. **Miesto dodania predmetu zákazky** – Úrad Banskobystrického samosprávneho kraja/MetaIS
3. **Mena a ceny uvádzané v ponuke** – mena EUR, je potrebné uviesť cenu bez DPH / s DPH
4. **Opis predmetu zákazky** –

**Energetický manažment BBSK – služby spojené s prípravou projektu**

V rámci zverejnenej výzvy č. OPII-2021/7/17-DOP s názvom „Moderné technológie II“ je spoločným cieľom realizácia inteligentného rozvoja miest a regiónov v zmysle súčasných trendov využívania moderných informačno-komunikačných technológií a inovatívnych riešení.

*https://www.mirri.gov.sk/projekty/projekty-esif/operacny-program-integrovana-infrastruktura/prioritna-os-7-informacna-spolocnost/vyzvania-a-vyzvy/vyzva-c-opii-2021-7-17-dop-moderne-technologie-ii/index.html*

OPERAČNÝ PROGRAM:

Operačný program Integrovaná infraštruktúra 2014 – 2020

POSKYTOVATEĽ:

Ministerstvo investícií, regionálneho rozvoja a informatizácie Slovenskej republiky ako Sprostredkovateľský orgán pre Operačný program Integrovaná infraštruktúra (ďalej aj „SO OPII“) konajúci v zastúpení Ministerstva dopravy a výstavby SR (ďalej RO)

Prioritná os 7. Informačná spoločnosť

Investičná priorita 2c) Posilnenie aplikácií IKT v rámci elektronickej štátnej správy, elektronického vzdelávania, elektronickej inklúzie, elektronickej kultúry a elektronického zdravotníctva

BBSK ako oprávnený žiadateľ sa zameriava na povinný špecifický cieľ :

Špecificky cieľ 7.4 Zvýšenie kvality, štandardu a dostupnosti eGovernment služieb pre občanov

Typ aktivity: E. Podpora budovania inteligentných miest a regiónov

E.1 Inteligentné systémy riadenia, monitorovania, prediktívnej údržby a prevencie v rámci –inteligentné systémy na monitorovanie a manažment budov / smart energetický manažment budov,

Žiadateľ pre účely prvotných analýz vytypoval viacero objektov vo vlastníctve Banskobystrického samosprávneho kraja, ktoré je možné v rámci plánovaného technologického návrhu využiť v rámci typu aktivity „E.1 Inteligentné systémy riadenia, monitorovania, prediktívnej údržby a prevencie v rámci –inteligentné systémy na monitorovanie a manažment budov / smart energetický management budov“. Presný rozsah referenčných objektov sa spoločne stanoví na základe spoločných stretnutí pri tvorbe projektového zámeru a projektového prístupu v závislosti od technologického návrhu a finančnej náročnosti. V rámci týchto budov (zväčša objekty organizácii v zriaďovateľskej pôsobnosti) by bolo potrebné na existujúci stav vytvoriť návrh inteligentného systému BBSK, ktorým by mohol žiadateľ monitorovať, a manažovať energetické vstupy a výstupy hodnôt pomocou novodobých kvalitných SMART technológií. Podmienkou je prepojenosť a integrovateľnosť s existujúcim komplexným informačným systémom tzv. KIS BBSK príp. ďalšími relevantnými internými systémami. Cieľom projektu je dosiahnuť maximálnu energetickú efektívnosť žiadateľa - za pomoci vhodného návrhu kombinácie špecializovaného hardvéru a softvéru, ktorým bude možné nadobudnúť komplexný prehľad a správu údajov o energiách vo vlastných objektoch BBSK s možnosťou dodatočného pripájania ďalších objektov. Prehľady musia byť dostupné aj vo vyššie spomenutom KIS BBSK. Softvér, ktorý obsluhuje (manažuje) hardvérovú časť riešenia musí byť nasadený v cloud prostredí budúceho dodávateľa resp. v inom komerčnom cloude (v prípade, ak to je relevantné, vo vládnom cloude). Výsledok má zaručovať, že dáta o energiách budú vedené v prehľadnej forme a Úrad bude mať vďaka nemu oveľa viac doteraz chýbajúcich informácií, čim bude vedieť racionálnejšie a na vyššej kvalitatívnej úrovni riadiť činnosti týkajúce sa správy týchto budov. Finálny dopad má mať daný systém predovšetkým na zníženie nákladov kraja a efektívne využívanie spotrebovanej energie. Preto výber technologického variantu v rámci projektového zámer/prístupu má predstavovať maximálne možné množstvo zapojených objektov pri stanovení adekvátneho finančného stropu, kedy má prijaté opatrenie zmysel realizovať so zachovaním dostatočnej miery detailu pre správu týchto zariadení.

Výstupy/výsledky realizácie projektu musia byť vyjadrené kvantifikáciou merateľných ukazovateľov na úrovni projektu tzn. **P0945 - Počet zavedených prvkov internetu vecí na podporu prioritných oblastí v mestách a verejnej správe.**

Vytvorenie kompletnej dokumentácie potrebnej pre podanie Žiadosti o NFP v zmysle vyhlášky č. 85/2020 Úradu podpredsedu vlády Slovenskej republiky pre investície a informatizáciu o riadení projektov a výzvou č. OPII-2021/7/17-DOP:

 **- Projektový zámer – rámcový / detailný**

 **- Prístup k projektu - rámcový / detailný**

 **- Rozpočet projektu sa vypracováva ako súčasť dokumentu CBA**

 **- Analýza celkových nákladov na vlastníctvo a Analýza nákladov a prínosov CBA/TCO**

**- Vytvorenie projektu a jeho komponentov v Centrálnom metainformačnom systéme verejnej správy** (webová stránka https://metais.vicepremier.gov.sk)

Všetky tieto časti musia byť vyhotovené v súlade s výzvou OPII-2021/7/17-DOP „Moderné technológie II“ pre Operačný program Integrovaná infraštruktúra 2014 – 2020

Výstupom tejto služby má byť kladné Stanovisko od Ministerstva investícií, regionálneho rozvoja a informatizácie SR (ďalej len „MIRRI“), sekcie informačných technológií verejnej správy (ďalej len „SITVS“) potvrdzujúce súlad Projektového zámeru a Prístupu k projektu s Národnou koncepciou informatizácie verejnej správy a splnenie minimálnych obsahových a formálnych náležitosti v súlade s Prílohou č. 8 výzvy „Moderné technológie II“ č. OPII-2021/7/17-DOP z Operačného programu Integrovaná infraštruktúra 2014 – 2020 najneskôr do 6.6.2022 (v prípade otvorenia III. kola) tak, aby ho bolo možné následne nahrať do prostredia ITMS2014+ pre účely podania Žiadosti o nenávratný finančný príspevok.

Návrh technologického variantu sa bude odvíjať od spolupráce a komunikácie s príslušnými oddeleniami BBSK. Súčasťou služby teda má byť aj skompletizovanie všetkých nevyhnutných informácií pre kvalitný výber riešenia. Predpokladá sa aj nevyhnutnosť fyzických obhliadok s cieľom zistenia médií na vstupe dotknutých objektov, nakoľko nie všetky vstupné údaje potrebné na vypracovanie projektového zámeru a projektového prístupu sú v súčasnosti detailne zmapované vzhľadom na ich doposiaľ nevyužitý charakter. Dané údaje zároveň môžu slúžiť k pasportizácii.

Pri spracovaní je zhotoviteľ teda povinný postupovať s odbornou starostlivosťou, spolupracovať s určenými osobami, s dotknutými orgánmi štátnej správy (najmä SITVS, MIRRI ) a orgánmi samosprávy, s ostatnými dotknutými subjektmi a ich požiadavky resp. pripomienky zapracovať do projektového zámeru, projektového prístupu alebo analýzy. Riešenie výberu technologického návrhu, konzultovanie, vysvetľovanie, zdôvodňovanie pripomienok, odstraňovanie nedostatkov a obhajovanie návrhu je v kompetencii zhotoviteľa. Zhotoviteľ sa preto zaväzuje poskytovať plnú súčinnosť pri týchto činnostiach a to aj v prípade možných dodatočných dožiadaní po odoslaní Žiadosti o nenávratný finančný príspevok. Definitívne ukončenie služby sa považuje preto až po vydaní Rozhodnutia o schválení/neschválení Žiadosti o nenávratný finančný príspevok.

V prípade výzvy na predloženie dodatočnej podpornej dokumentácie, ktorou objednávateľ resp. žiadateľ nemusí disponovať (napr. prieskum trhu ako podmienka splnenia hodnotiacich kritérií - príloha č. 12 výzvy, cenové ponuky, atď.) z dôvodu delegácie úloh na zhotoviteľa, musí vedieť zhotoviteľ diela preukázať v stanovenej lehote. Zhotoviteľ preto musí vedieť adekvátne zdokladovať konkrétny návrh obsiahnutý v projektovom zámere a projektovom prístupe. Taktiež aj spôsob stanovenia rozpočtu projektu, ako aj jeho hospodárnosť (spravidla prieskumom trhu, ktorý realizuje prostredníctvom získania/identifikácie aspoň 3 ponúk od potenciálnych dodávateľov na predmet zákazky tovaru, práce alebo služby s cieľom zistenia aktuálnych cenových úrovní. Potenciálni dodávatelia oslovení v rámci prieskumu trhu musia byť spôsobilí dodať tovar, práce alebo služby, ktoré sú predmetom prieskumu trhu.)

Súčasťou zadania zákazky je aj **vypracovanie technickej špecifikácie** vychádzajúc z vypracovaného projektového zámeru a projektového prístupu (vrátane analýz) pre budúce účely použitia pri verejnom obstarávaní dodávky služieb energetického manažmentu. Pri vypracovaní technickej špecifikácie musí byť dodržaný princíp rovnakého zaobchádzania, princíp nediskriminácie hospodárskych subjektov, princíp transparentnosti, princíp proporcionality a princíp hospodárnosti a efektívnosti. Predmet dodávky a realizácie nesmie preto byť nastavený na mieru a podmienky, ktoré by to umožňovali len jedinému dodávateľovi na celom trhu (vnútorný trh EÚ, nielen SR). Parametre musia byť teda nastavené všeobecne v rozsahoch (min., max., od, do, atď.) tak, aby obsah predmetu zákazky mohli dodať a realizovať rôzne subjekty podnikajúce s danými technológiami v danom odvetví. BBSK kladie pri spracovaní podkladov v súlade s princípom nediskriminácie hospodárskych subjektov kladie dôraz na § 42 Zákona o verejnom obstarávaní 343/2015 Z.z. Technická špecifikácia podlieha pripomienkovaniu zo strany BBSK. Zhotoviteľ je povinný upraviť alebo odstrániť všetky nedostatky, ktoré Objednávateľ identifikuje.

Záujemca sa zaväzuje strpieť výkon kontroly/auditu súvisiaceho s dodávaným predmetom zákazky a/alebo Konzultáciami kedykoľvek počas platnosti a účinnosti zmluvy, a to oprávnenými osobami na výkon tejto kontroly/auditu a poskytnúť im všetku potrebnú súčinnosť v zmysle zmluvy, príslušných právnych predpisov SR a právnych aktov EÚ.

Poznámky :

*Kontakty k spracovaniu predmetu zákazky : Sprostredkovateľský orgán OPII (SO OPII) –*

*Ministerstvo investícií, regionálneho rozvoja a informatizácie Slovenskej republiky*

*Sekcia sprostredkovateľského orgánu informatizácie spoločnosti*

*Štefánikova 15*

*811 05 Bratislava*

*tel.: 00421/2/2092 8190*

*https://www.mirri.gov.sk/*

*e-mail: po7opii@mirri.gov.sk*

 *Kontaktnou adresou pre informácie ohľadne vypracovania projektového zámeru, prístupu k projektu a získania stanoviska od Ministerstva investícií, regionálneho rozvoja a informatizácie SR je* *allopk@vicepremier.gov.sk**.*

1. **Predpoklady na spracovanie projektového zámeru a prístupu vrátane ostatnej relevantnej dokumentácie** – dodávateľ musí byť odborne spôsobilý pracovať v prostredí MetaIS (vyhotovené a schválené projektové zámery, projektovými prístupy, resp. projektové štúdie uskutočniteľnosti), musí mať dostatočné skúsenosti s IT – min. 3 roky, musí poznať vzájomné väzby jednotlivých IS, musí vedieť spolupracovať a pružne komunikovať s MIRRI SR a ďalšími orgánmi štátnej a verejnej správy, atď.

Zároveň platí, že obstarávateľ nesmie uzavrieť zmluvu s uchádzačom, ktorý nespĺňa podmienky účasti osobného postavenia podľa § 32 ods. 1 písm. e) a f) ZVO alebo ak u neho existuje dôvod na vylúčenie podľa § 40 ods. 6 písm. f) ZVO (konflikt záujmov nemožno odstrániť inými účinnými opatreniami), ustanovenie § 11 ZVO tým nie je dotknuté.

1. **Termín spracovania** : Výstupom tejto služby má byť kladné Stanovisko od Ministerstva investícií, regionálneho rozvoja a informatizácie SR (ďalej len „MIRRI“), sekcie informačných technológií verejnej správy (ďalej len „SITVS“) potvrdzujúce súlad Projektového zámeru a Prístupu k projektu s Národnou koncepciou informatizácie verejnej správy a splnenie minimálnych obsahových a formálnych náležitosti v súlade s Prílohou č. 8 výzvy „Moderné technológie II“ č. OPII-2021/7/17-DOP z Operačného programu Integrovaná infraštruktúra 2014 – 2020 **najneskôr do 6.6.2022** (v prípade neuzatvorenia výzvy resp. otvorenia 3. hodnotiaceho kola) tak, aby ho bolo možné následne nahrať do prostredia ITMS2014+ pre účely podania Žiadosti o nenávratný finančný príspevok. Pozn. čas práce sa zároveň môže predlžiť v závislosti od obhajoby dokumentov pred MIRRI SR a ďalších konzultácií.